Ladislav Kováč, významný slovenský vedec, biochemik, pedagóg a nekonvenčný mysliteľ v jednej osobe, to urobil aj za nás. Čo nám ponúka vo svojej esejistickej knihe O zmysle ľudského života? Predovšetkým vlastné hľadanie uprostred čoraz rýchlejšieho sveta. Vývoj ľudstva naberá tempo, aké sme ešte v histórii nezažili a nájsť v ňom zmysel je niekedy veľmi náročné. Veľmi osobná, intímna a zároveň provokujúca úvaha Ladislava Kováča nás núti klásť si množstvo otázok o svojom vlastnom živote i o budúcnosti ľudstva. Pozýva nás nielen k polemike, ale aj k spoločnému vnútornému rozhovoru. O zmysle ľudského života je útla knižka, ktorá nás nenechá ľahostajnými. Ladislav Kováč svojou knihou otvára novú esejistickú edíciu Skica, ktorá vychádza vo vydavateľstve Absynt pod kultovou značkou Kalligram.
Ladislav Kováč: O zmysle ľudského života
Monika Kompaníková, Medzi knihami
Provokujúca a veľmi osobná esej slovenského biochemika, pedagóga a porevolučného ministra školstva profesora Ladislava Kováča vychádza ako prvá publikácia edície Skica, ktorá vznikla spojením kultového vydavateľstva Kalligram a vydavateľstva Absynt. Útla kniha ponúka úvahu nad základnou otázkou života - nad jeho zmyslom v dobe, ktorá sa zrýchľuje až neuveriteľným tempom, v dobe v ktorej vedecké poznanie a technický pokrok neprináša len predpokladaný blahobyt pre každého ale aj efektívnejšie vraždenie a nestabilitu.